ליאור וילדיקן

ליאור וילדיקן (נולדה ב-21 ביולי 1989) היא ג'ודוקא ישראלית, אלופת ישראל (2008,2011-2013), ואלופת גביע העולם (2012). מגיל 13 וילדיקן מתאמנת בנבחרת ישראל, ומשנת 2014 היא חברה בסגל האולימפי, דורגה במקום ה-17 בדירוג העולמי ומתפקדת כשגרירת אתנה. וילדיקן נולדה בקיבוץ נחשולים וגדלה בגבעת עדה להורים ריבה וחנוך, ולה שני אחים ואחות: איתי, אביב ואורי. וילדיקן החלה להתאמן בג'ודו כבר בגיל 9, בתחילה במועדון בוג'ין קאן בזכרון יעקב, ומאוחר יותר בגיל 15, במועדון מיטב בנתניה, שם היא מתאמנת עד היום. מאמנה הוא שני הרשקו, המשמש גם כמאמן נבחרת ישראל לנשים. בגיל 13 התקבלה וילדיקן לנבחרת ישראל והוריה תמכו בה כלכלית על ידי מימון חלק מנסיעותיה לתחרויות בינלאומיות מחוץ לישראל כנציגת הנבחרת. בשנת 2012 זכתה בהישג המשמעותי הראשון שלה, מדליית זהב לבוגרות עד 70 קילו בתחרות גביע העולם שהתקיימה בטשקנט, אוזבקיסטן. בשנת 2014 הפכה וילדיקן לחברה בסגל האולימפי עקב הישגיה הגבוהים, וכיום היא שגרירת אתנה ישראל. באליפות ישראל בוגרות שנערכה בתל אביב בדצמבר 2008, זכתה וילדיקן לראשונה במדליית הזהב בתחרות עד 70 ק"ג. בהמשך זכתה בתואר עוד 6 פעמים, בין השנים 2011–2015. וילדיקן זכתה במדליה הראשונה שלה בסבב העולמי בתחרות גביע העולם במשקל עד 70 ק"ג שנערכה בספטמבר 2012 בטשקנט, אוזבקיסטן. וילדיקן ניצחה את יריבותיה ויקטוריה אוזדייבה ודילשודה איסרואילובה האוזבקיות והעפילה למקום הראשון. עבור וילדיקן, זוהי מדליית הזהב הראשונה בקריירה בסבב העולמי. מאז זכתה וילדיקן ב־8 מדליות נוספות בסבב של איגוד הג'ודו הבינלאומי. אליפות העולם 2015, קזחסטן אליפות העולם בג'ודו 2015 הייתה תחרות השיא של וילדיקן, שם דורגה במקום השביעי. לאחר שלושה ניצחונות בשלבים המוקדמים נעצרה וילדיקן ברבע הגמר בקרב מול יריבה יפנית, בבית הניחומים הפסידה שוב ליריבה מקולומביה, 3 פעמים אלופת העולם ומדליסטית אולימפית. ביולי 2011 זכתה במדליית כסף בתחרות US Open במיאמי, ארצות הברית. ביוני 2012 זכתה במדליית ארד בגביע העולם בטאלין, אסטוניה. בספטמבר 2012 זכתה במדליית זהב בתחרות גביע העולם בטשקנט, אוזבקיסטן. ביוני 2013 זכתה במדליית כסף בתחרות European Open בליסבון, פורטוגל. בספטמבר 2013, זכתה במדליית כסף בתחרות Grand Prix באלמטי, קזחסטן. באוקטובר 2013 זכתה במדליית ארד בתחרות Grand Prix בטשקנט, אוזבקיסטן. במרץ 2014 זכתה במדליית ארד בתחרות Grand Prix בטביליסי, גאורגיה. מאי 2010 - הגיעה למקום שביעי בתחרות גביע העולם בסאו פאולו, ברזיל. יוני 2010 - הגיעה למקום חמישי בתחרות גביע העולם בטאלין, אסטוניה. יולי 2011 - הגיעה למקום שביעי בתחרות גביע העולם באל סלוודור. אוקטובר 2012 - הגיעה למקום חמישי בתחרות גביע העולם באיסטנבול. פברואר 2013 - הגיעה למקום חמישי בתחרות European Open בסופיה, בולגריה. פברואר 2014 - הגיעה למקום שביעי בתחרות European Open ברומא, איטליה. מרץ 2014 - הגיעה למקום חמישי בתחרות European Open בוורשה, פולין. מרץ 2014 - הגיעה למקום חמישי בתחרות Grand Prix בסמסון, טורקיה. מאי 2014 - הגיעה למקום שביעי בתחרות Grand Slam בבאקו אזרבייג'ן. יוני 2014 - הגיעה למקום חמישי בתחרות Pan American Open בסן סלוודור, אל סלוודור. וילדיקן מתגוררת בראשון לציון, היא סטודנטית לתואר ראשון בפסיכולוגיה וחינוך באוניברסיטה הפתוחה. בשנת 2010, וילדיקן עברה ניתוח לאיחוי חוליות בצוואר בעקבות פריצת דיסק צווארית. חזרתה לפעילות ספורטאית מלאה לאחר הניתוח, הופכת אותה למקרה הרפואי הראשון בו ספורטאי ממשיך בקריירה לאחר פציעה בסדר גודל כזה. מדיה וקבצים בנושא ליאור וילדיקן בוויקישיתוף ליאור וילדיקן, ברשת החברתית פייסבוק ליאור וילדיקן, ברשת החברתית אינסטגרם ליאור וילדיקן, ברשת החברתית LinkedIn ליאור וילדיקן, באתר איגוד הג'ודו העולמי ליאור וילדיקן, באתר JudoInside.com קזחסטן: מדליית כסף לליאור וילדיקן בג'ודו, באתר ערוץ הספורט, 29 בספטמבר 2013 שירי אלג'ם, ‏עוד יצוא לג'ודו: וילדיקאן חתמה במינשנגלדבאך, באתר ערוץ הספורט, 28 בינואר 2014 אורן אהרוני, גראנד פרי טביליסי: מדליית כסף לירדן ג'רבי, באתר ynet, 22 במרץ 2014 אסף דעואל, ג'רבי ו-וילדיקאן זכו בזהב בגביע העולם בטשקנט, אתר ONE‏, 23.09.12. אורן אהרוני, קזחסטן, אליפות העולם: וילדיקן סיימה שביעית, באתר ynet, 28 באוגוסט 2015